Klinton Trampni AQSh poytaxtida “tor-mor” etdi

AQSh prezidentligi uchun prezidentlik saylovlarida berilgan ovozlarni sanashning dastlabki natijalari ma'lum qilib kelinmoqda. Xususan, demokratlar nomzodi Hillari Klinton respublikachilar vakili Donald Trampni AQSh poytaxti Vashington shahri joylashgan Kolumbiya federal okrugida mag‘lubiyatga uchratgan. 
Ushbu ma'lumotlarni tarqatgan NBC News telekanaliga ko‘ra, Klinton Vashington shahrining o‘zida ham Trampni dog‘da qoldirgan. 
Bu yerda, 65 foiz ovoz byulletenlari sanalganidan keyin, Klinton katta farq bilan oldinda bormoqda. Unga saylovchilarning 93 foizi ishonch bildirgan, Tramp atigi 4 foiz ovoz to‘play olgan. 
Bunday natijani shu bilan izohlash mumkinki, Donald Tramp, bir necha marotaba Vashingtonda yashab, u yerda ishlaydigan AQSh federal hukumati xodimlarining faoliyatini keskin tanqid qilgan edi.